宋世廉

宋世廉（，），原籍中国福建莆田，是马来西亚居銮中华中学个第12任校长（1971年到1980年）。伊做老师个辰光足足有32年之长，曾经勒6所学校教过书。

生平
1922年，宋世廉出生勒中国福建莆田，老早是福建协和大学化学系毕业个。

1956年，伊南下去马来亚教书。1971年，当时个銮中校长宋世猷转去槟城韩江中学做校长，搿隻位子就畀宋世廉来坐。伊做校长箇十年里向，对校政有交关改革，特别看重提高学生素质搭仔帮学生升学、就业。1972年，銮中推出“数理课程英语化”，就是数理科用英文课本教，搿隻措施实行仔近十年，到1981年畀陈诗圣取消脱。

1980年，宋世廉因为身体弗好辞职，学堂训导主任兼体育主任陈诗圣接任。

1983年，伊带仔一家人搬到美国去定居哉，必过勒垃2008年还叫儿子宋建人捐仔美金4100块（合马币14000多），设立“宋世廉校长清寒助学金”。

2013年2月1号，宋世廉勒美国过世，享年91岁。

屋里向情况
1940年，宋世廉搭宋陈瑞玉结婚，养仔三個儿子两個囡儿。1958年全家移民到马来亚（今朝个马来西亚）。1983年又移民到美国。伊拉个小囡里头有三個是居銮中华中学毕业个：宋建人、宋槟生搭宋琪儿。宋建人乃朝是美国布朗大学病理系个教授，伊勒臺灣进修过，勒2012年还帮布朗大学搭台湾成功大学牵线，办起医学院学生交流项目，伊也做过罗德岛华人基督教会个执事。2018年銮中百年校庆万人宴，宋建人、宋槟生搭宋琪儿带仔家主婆搭小囡，一行11個人特为从美国飞回马来西亚来参加居銮中华中学个百年庆典。

小囡
大儿子：宋建章（牙科医生）
二儿子：宋建田（工程师）
小儿子：宋建人
大囡儿：宋槟生（儿科医生）
小囡儿：宋琪儿（产业经纪）

 参考 

分类:莆田人